Ιωακείμ Α΄ Νέστωρ του Βρανδεμβούργου

O Ιωακείμ Α΄ Νέστωρ, γερμ. Joachim I Nestor (21 Φεβρουαρίου 1484 - 11 Ιουλίου 1535) από τον Οίκο των Χοεντσόλερν ήταν εκλέκτορας του Βρανδεμβούργου (1499-1535).

Βιογραφία
Ήταν ο πρωτότοκος γιος του Ιωάννη Κικέρωνος εκλέκτορα του Βρανδεμβούργου και της Μαργαρίτας των Βέττιν, κόρης του Γουλιέλμου Γ΄ λαντγκράβου της Θουριγγίας.

Το 1535 απεβίωσε στο Στέννταλ σε ηλικία 51 ετών και τον διαδέχθηκε ο πρωτότοκος γιος του Ιωακείμ Β΄ Έκτωρ.

Οικογένεια
Νυμφεύτηκε το 1499 την Ελισάβετ των Όλντενμπουρκ, κόρη του Ιωάννη της Δανίας και είχε τέκνα:
 Ιωακείμ Β΄ Έκτωρ 1505-1571, εκλέκτορας του Βρανδεμβούργου.
 Άννα 1507-1567, παντρεύτηκε τον Αλβέρτο Ζ΄ δούκα του Μεκλεμβούργου.
 Ελισάβετ 1510-1558, παντρεύτηκε πρώτα τον Ερρίκο Α΄ των Γουέλφων δούκα του Μπ.Λ.Κάλενμπεργκ και μετά τον Πόπο ΙΑ΄ κόμη του Χένεμπεργκ.
 Μαργαρίτα 1511-1577, παντρεύτηκε πρώτα τον Γεώργιο Α΄ δούκα της Πομερανίας και μετά τον Ιωάννη Ε΄ πρίγκιπα του Άνχαλτ-Τσερμπστ.
 Ιωάννης 1513-1571, μάργραβος του Βρανδεμβούργου-Κυστρίν.

Παραπομπές

Πηγές
 T. von Buttlar, Der Kampf Joachims I. van Brandenburg gegen den Adel (1889)
 J. G. Droysen, Geschichte ier Preussischen Politik (1855–1886)
 Chisholm, Hugh, ed. (1911). "Joachim I". Encyclopædia Britannica. 19 (11th ed.). Cambridge University Press. p. 418.

Οίκος των Χοεντσόλερν